189 
Oversigt over Arterne. 
Harmothoe s. ext. 
Denne Slægt er, som alt omtalt, dannet ved en Sammensmelt¬ 
ning af 8, af Malmgreen opstillede, Slægter, og der er for Øie- 
blikket, alene af skandinaviske, hertil hørende Former, beskrevet 
ikke færre end 25, hvortil kommer et Antal fremmede, navnlig 
engelske. Det eneste, alle disse Former forbindende Kjendemærke, 
er Formen af Rygbørsterne (hvis smaa, rækkeviis stillede Torne 
dog variere en Deel i Størrelse), hvorimod der i alle andre Forhold 
hersker den største Forskjellighed. Hvert nyt Arbejde over disse 
Former forøger Arternes Antal og formindsker mere og mere Af¬ 
standen mellem de tidligere kjendte, saa at man alt nu har tem¬ 
melig fuldstændige Overgangsrækker mellem de tilsyneladende meest 
forskjellige Børsteformer. Opfattelsen af de enkelte Særformer har 
ogsaa af den Grund været meget forskjellig. Medens nogle For¬ 
fattere saaledes have opfattet dem som vel adskilte Arter, have 
Andre (saaledes Møbius og Lenz) betragtet i det Mindste en 
Deel af dem, saaledes Evarne-, Antinoe- og Lænilla - Formerne, 
kun som Varieteter af Harmothoe imhricata , og, hvad den første 
angaaer, da forekommer det mig ogsaa. at den ikke ved en eneste 
sikker Karakter kan skilles fra Harmothoe imhricata 1 ). 
Et af de yderligstgaaende Delingsforsøg indenfor denne Afdeling 
er et Arbeide af M'Intosh: „On British Annelida“ (Transact. Zool. 
Soc. Vol. IX, 1877, p. 371, PI. LXVII— LXX), i hvilket han blandt 
Andet beskriver en halv Snes nye Arter indenfor Grændserne af 
1 ) Som Beviis for, at Evarne impar er en fra Harmothoe imhricata vel 
sondret Art, anfører Théel, at kun de største Exemplarer af Harmothoe 
imhricata have lignende Knuder paa Skjællene, som Evarne impar. 
Imidlertid kan jeg efter Undersøgelse af et større Antal Exemplarer 
forsikkre, at der findes Overgange mellem de mere langstrakte stilkede 
Legemer, som skulde være karakteristiske for H. imhricata og de 
runde Knuder, som skulde tilkomme E. impar , samt at man kan 
finde store Exemplarer med de runde Knuder, ligesom man kan finde 
meget smaa med de langstrakte. 
♦ 
